
PROJEKTS uz 08.09.2026.

vēlamais datums izskatīšanai: AK 14.10.2026.
domē: 29.10.2026.
sagatavotājs: Raimonds Garenčiks
ziņotājs: Raimonds Garenčiks



LĒMUMS
Ādažos, Ādažu novadā
				
2026. gada 29. oktobrī 					                   Nr.«DOKREGNUMURS»

Par grozījumiem Ādažu novada pašvaldības domes 2026. gada 23. aprīļa lēmumā Nr. 150 “Par nēģu zvejas rīku sadali zvejai Gaujas upē”

Ādažu novada pašvaldības dome izskatīja IU “GUNDEGAS IP”, reģistrācijas Nr. 40002066295, juridiskā adrese: Vecgaujas iela 20, Carnikava, Ādažu novads, LV-2163 (turpmāk - Komersants) direktora Ilmāra Prauliņa 2026. gada 24. augusta  iesniegumu (reģ. Nr. ĀNP/1-11-1/26/4941) (turpmāk - Iesniegums) un 2026. gada 8. septembra iesniegumu (reģ. Nr. ĀNP/1-11-1/26/5380) ar lūgumu veikt grozījumus Carnikavas novada domes 07.07.2016. noslēgtajā rūpnieciskās zvejas tiesību nomas līgumā Nr. 02-14.6/16/112, nododot rūpnieciskās zvejas tiesības Ādažu novada administratīvajā teritorijā Gaujas upē lejpus dzelzceļa tilta. Gaujā vietas tiekot sadalītas, vienojoties ar citiem zvejniekiem.
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
[bookmark: _Hlk239769284]1. Carnikavas novada dome 18.05.2016. pieņēma  lēmumu “Par rūpnieciskās zvejas tiesību nomas līgumu noslēgšanu ar  IU “Gundegas IP”” (protokols Nr. 10, 17.§), kas paredzēja noslēgt ar IU “Gundegas IP”, reģistrācijas Nr.40002066295, juridiskā adrese: Vecgaujas iela 20, Carnikava, Carnikavas novads, LV-2163, rūpnieciskās zvejas tiesību nomas līgumu par zvejas tiesībām Gaujas upē lejpus dzelzceļa tilta Carnikavas novada administratīvajā teritorijā, nosakot līguma darbības laiku no 21.07.2016. līdz 20.07.2031.
2. Carnikavas novada dome 22.06.2016. pieņēma  lēmumu “Par grozījumiem Carnikavas novada domes 18.05.2016. lēmumā (protokols Nr.10, 17.§)” ( protokols Nr. 12, 28.§), kurā nolēma izdarīt Carnikavas novada domes 18.05.2016. lēmumā „Par rūpnieciskās zvejas tiesību nomas līgumu noslēgšanu ar IU “Gundegas IP”” (protokols Nr. 10, 17.§) šādu grozījumu:
“Papildināt lēmuma lemjošās daļas 1. punktu aiz vārdiem “lejpus dzelzceļa tilta” ar vārdiem un pieturzīmēm “, posmā no Mēnesdēlu jomas līdz dzelzceļa tiltam”.
3. Carnikavas novada dome 07.07.2016. noslēdza rūpnieciskās zvejas tiesību nomas līgumu ar komersantu Nr.02-14.6/16/112, kura 1. punktā noteikts, ka iznomātājs nodod un nomnieks pieņem nomā rūpnieciskās zvejas tiesības (turpmāk - zvejas tiesības) Carnikavas novada administratīvajā teritorijā Gaujas upē lejpus dzelzceļa tilta posmā no Mēnesdēlu jomas līdz dzelzceļa tiltam. Līguma darbības laiks ir no 21.07.2016. līdz 20.07.2031.
4. Carnikavas novada dome 26.05.2021. pieņēma  lēmumu “Par nēģu zvejas rīku sadali zvejai Gaujas upē” (protokols Nr. 9, 16.§), ar kuru nolēma iedalīt zvejas rīku limitu zvejai Gaujā, posmā no Mēnesdēlu jomas līdz dzelzceļa tiltam, Carnikavas novada administratīvajā teritorijā Komersantam zvejai ar 1 (vienu) nēģu murdu no 01.01.2022. uz 5 (pieciem) gadiem saskaņā ar noslēgto rūpnieciskās zvejas tiesību nomas līgumu.
5. Ādažu novada pašvaldības dome 23.03.2022. pieņēma lēmumu Nr. 120 “Par zvejas rīku papildlimitu”, kurā nolēma iedalīt Komersantam līdz 31.12.2026. zvejas rīku papildlimitu zvejai Gaujā lejpus dzelzceļa tilta Ādažu  novada administratīvajā teritorijā papildus 8 (astoņi) nēģu murdus.
6. Ādažu novada pašvaldības dome 23.04.2026. pieņēma lēmumu Nr. 150 “Par nēģu zvejas rīku sadali zvejai Gaujas upē”, kurā nolēma iedalīt Komersantam zvejas rīku limitu zvejai Gaujā, posmā no Mēnesdēlu jomas līdz dzelzceļa tiltam, Ādažu novada administratīvajā teritorijā no 01.01.2027. uz 5 (pieciem) gadiem zvejai ar 9 (deviņi) nēģu murdiem.
7. Ministru kabineta 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību”  13. punktā noteikts, ka rūpnieciskās zvejas tiesības publiskajos ūdeņos (arī jūras piekrastē) un citos iekšējos ūdeņos, kuros zvejas tiesības pieder valstij, pildot deleģētās valsts (izpildvaras) funkcijas, iznomā vietējā pašvaldība.
8. Ministru kabineta 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību”  14. punktā noteikts rūpnieciskās zvejas tiesības šo noteikumu 13. punktā minētajos ūdeņos iznomā fiziskajām un juridiskajām personām, nosakot zvejas rīku veidus un skaitu vai nozvejas apjomu un, ja nepieciešams, arī zvejas vietas, ievērojot attiecīgās pašvaldības teritorijas ūdeņiem iedalīto zvejas limitu.
Pamatojoties uz Pašvaldību likuma 4. panta pirmās daļas 12. punktu, Ministru kabineta 11.08.2009. noteikumiem Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 13. un 14. punktu, kā arī saskaņā ar Attīstības komitejas 14.10.2026. atzinumu, Ādažu novada pašvaldības dome
NOLEMJ:
1. Izdarīt Ādažu novada pašvaldības domes Ādažu novada pašvaldības domes 23.04.2026. lēmumā Nr. 150 “Par nēģu zvejas rīku sadali zvejai Gaujas upē” šādus grozījumus:
1.1. papildināt lēmuma lemjošās daļas 1. punktu ar 1.5. un 1.6. apakšpunktiem šādā redakcijā:
„1.5. “IU “GUNDEGAS IP”, reģistrācijas Nr. 40002066295, juridiskā adrese: Vecgaujas iela 20, Carnikava, Ādažu novads, LV-2163, zvejai ar 9 (deviņi) nēģu murdiem (līguma termiņš - 20.07.2031., licences Nr. ZI/01-24/3 derīguma termiņš - 22.06.2026.);
1.6. IK “HARIJS LŪSIS”, reģistrācijas Nr. 40002110108, juridiskā adrese Ziedu iela 7, Carnikava, Carnikavas novads, LV-2163, zvejai ar 9 (deviņi) nēģu murdiem (līguma termiņš – 16.08.2031., licences Nr. ZI/01-24/1 derīguma termiņš - 16.08.2026.).”.
1.2. Svītrot lēmuma lemjošās daļas 2.punktu.

2. Pašvaldības aģentūras “Carnikavas komunālserviss” direktoram organizēt lēmuma izpildes kontroli.



Pašvaldības domes priekšsēdētājs							G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




